stanford-oval/wikipedia huggingface dataset:
Mustajärvi
Järvi

Mustajärvi, järvi Enontekiöllä
Mustajärvi, järvi Evijärvellä
Mustajärvi, järvi Hollolassa
Mustajärvi, järvi Hyrynsalmella
Mustajärvi, järvi Hämeenlinnassa
Mustajärvi, järvi Isojoella
Mustajärvi, järvi Jyväskylän Härkölahdella
Mustajärvi, järvi Jyväskylän Kettulanmäellä
Mustajärvi, järvi Jämsän Hassissa
Mustajärvi, järvi Jämsän Juokslahdella
Mustajärvi, järvi Kannuksessa
Mustajärvi, järvi Kemiössä
Mustajärvi, järvi Kittilässä
Mustajärvi, järvi Konnevedellä
Mustajärvi, järvi Korpilahdella
Mustajärvi, järvi Kristiinankaupungissa
Mustajärvi, järvi Kuhmoisten Myllykylässä
Mustajärvi, järvi Kuhmoisten Pirttikulmalla
Mustajärvi, järvi Kuopiossa
Mustajärvi, järvi Loimaalla
Mustajärvi, järvi Mikkelissä
Mustajärvi, järvi Mäntyharjun Haimissa
Mustajärvi, järvi Mäntyharjun Kinnissä
Mustajärvi, järvi Mäntyharjun Varpaisissa
Mustajärvi, järvi Oriveden Hanhilahdella
Mustajärvi, järvi Parkanon ja Karvian rajalla
Mustajärvi, järvi Padasjoella
Mustajärvi, järvi Petäjävedellä
Mustajärvi, järvi Raaseporissa
Mustajärvi, järvi Raumalla
Mustajärvi, järvi Ruoveden Mustajärven kylässä
Mustajärvi, järvi Ruoveden Rontonmaalla
Mustajärvi, järvi Salon Perniössä
Mustajärvi, järvi Sastamalassa
Mustajärvi, järvi Sastamalan ja Lavian rajalla
Mustajärvi, järvi Sastamalan Mustajärvenkulmalla
Mustajärvi, järvi Sastamalan Peräkunnassa
Mustajärvi, järvi Suodenniemellä
Mustajärvi, järvi Vesilahdessa
Muu luontokohde

Mustajärvi, suo Eurassa
Mustajärvi, suo Evijärvellä
Mustajärvi, suo Haminassa
Mustajärvi, kuivatettu järvi Laitilassa
Henkilö

Jenni Mustajärvi (s. 1986), suomalainen laulaja, Pate Mustajärven tytär
Markus Mustajärvi (s. 1963), suomalainen poliitikko
Pate Mustajärvi (s. 1956), suomalainen muusikko
Narvi (kuu)

| Narvi (kuu) |
| --- | --- |

Löytäminen
Löytäjät:  Scott S. Sheppard
Löytöaika:  2003
Kiertoradan ominaisuudet
Planeetta:  Saturnus
Keskietäisyys:  19 371 000 km
Eksentrisyys:  0,320
Kiertoaika:  1006,541 d
Inklinaatio:  137°
Fyysiset ominaisuudet
Päiväntasaajan halkaisija:  ~ 6,6km km
Pinnan lämpötila:  alin: K- keski: 64 
Kaasukehän ominaisuudet
Kaasunpaine:  -
Koostumus
Tuntematon:  Tuntematon
Narvi on Saturnuksen kuu. Sen löysi Scott S. Sheppard ryhmineen vuonna 2003. Aluksi siitä käytettiin nimitystä S/2003 S 1, mutta 21. tammikuuta 2005 sen nimeksi hyväksyttiin Narvi skandinaavisen mytologian hahmon mukaan.
Lot (joki)

| Lot |
| --- | --- |
 Lot Cahorsin kaupungissa.
Alkulähde:  Sevennit
Laskupaikka:  Garonne
Maat:   Ranska
Pituus:  481 km
Alkulähteen korkeus:  1 499 m
Virtaama:  180 m³/s
Valuma-alue:  11 254 km²

Lot [lɔt] on 481 kilometrin pituinen Garonnen sivujoki Ranskassa. Se alkaa Sevenneiltä ja laskee Garonneen, joka laskee Atlantiin Biskajanlahteen.
Lotin sivujokia ovat muun muassa Truyère, Bramont, Célé, Lémance ja Lède. Joki on antanut nimensä Ranskan 46. departementille. Lotin ja sen eräiden sivujokien varrella esiintyy tavallista enemmän (vedenalaisia) luolia.
Muramvyan provinssi

| Muramvyan provinssi Province de Muramvya |
| --- | --- |
 Sijainti Burundin kartalla
 Koordinaatit: 3.2676°S, 29.6172°E 
Hallinto:  
 – hallinnollinen keskus:  Muramvya (5 458 as., 2008)
Pinta-ala  ():  696 km²
Väkiluku (2013)  ():  342 241
Lyhenteet:  
 – ISO 3166:  BI-MU
Muramvyan provinssi (ransk. Province de Muramvya) on yksi Burundin 18 maakunnasta. Sen hallintokeskus on Muramvyan pikkukaupunki (5 458 as., VL2008).
Maakunnan pinta-ala on 696 neliökilometriä. Asukasluku on kehittynyt seuraavasti: 188 694 (VL1979), 231 744 (VL 1990) ja 292 589 (VL2008). Vuonna 2013 maakunnassa arvioitiin asuvan 342 241 ihmistä.
Muramvyan maakunta jakautuu viiteen kuntaan seuraavasti (väkiluku VL2008):
Bukeye (66 090 as.)
Kiganda (48 730 as.)
Mbuye (55 342 as.)
Muramvya (81 257 as.)
Rutegama (41 170 as.)
Tutsiupseerien surmaama hututaustainen Burundin presidentti Melchior Ndadaye (28.3.1953–21.10.1993) oli kotoisin Muramvyasta.
Aiheesta muualla

Provinces of Burundi (englanniksi) (statoids.com)
Burundin provinssit
Bubanza
Bjumbura
Bururi
Cankuzo
Cibitoke
Gitega
Karuzi
Kayanza
Kirundo
Mairie de Bjumbura
Makamba
Muramvya
Muyinga
Mwaro
Ngozi
Rumonge
Rutana
Ruyigi
NX

| NX |
| --- | --- |

Kehittäjä:  Siemens PLM Software (aiemmin UGS)
Kehityshistoria
Vakaa versio:  NX 9.0 / lokakuussa 2013
Tiedot
Ohjelmistotyyppi:  tietokoneavusteinen suunnittelu
Alusta:  Windows/Linux/Unix
Lisenssi:  Yksityinen omistusoikeus
Aiheesta muualla
Verkkosivusto
NX on 3D-suunnitteluohjelmisto tuotekehityksen, suunnittelun ja valmistuksen tarpeisiin. Se on kehitetty yhdistämällä I-DEAS ja Unigraphics-ohjelmistojen toiminnallisuuksia.
Modulaarisuus

NX sisältää valikoiman toiminnallisia työkalumoduleita, joita voidaan ottaa käyttöön tarpeen mukaan. Integroituun kokonaisuuteen voidaan liittää osioita tuotekehitys-, suunnittelu- tai valmistusprosessin tarpeisiin. Esimerkkejä moduleista ovat:
Muotoilu
Visualisointi
Takaisinmallinnus (reverse engineering)
Tuotesuunnittelu (osat, kokoonpanot, rakenteet)
Ohutlevyt
Muottisuunnittelu
Jonoleikkaimet
Hitsatut rakenteet
Kaapelointi
Putkistot
Simulointi, testaus (mm. liikeradat, elinikä)
Analyysit (mm. lujuus, värähtely, melu, lämpö, toleranssit)
2D-piirtäminen ja työkuvat
Valmistettavuuden analyysit
Työkalusuunnittelu
Valmistuksen ohjelmointi (NC/CAM) ja konesimulointi
Knowledge Fusion -sovelluksilla tietämyksen liittäminen järjestelmään
Erillisenä lisäosana Teamcenter -tiedonhallinta (EDM-PDM-PLM)
NX:ssä oleva Active mockup -teknologia tehostaa suurten kokoonpanojen hallintaa. Aikaisemmissa versioissa ohjelma tallensi kevennetyt kokoonpanot kolmioituina pintamalleina omassa tiedostomuodossaan. JT-teknologian avulla NX5:ssä voidaan avata yhä suurempia kokoonpanoja ja latausajat ovat lyhentyneet. JT-teknologian avulla voidaan kokoonpanossa paikoittaa komponentteja, mallintaa uusia komponentteja ja tehdä piirustuksia. Yksittäinen komponentti ladataan muistiin ainoastaan sitä muokattaessa.
Teamcenter-dokumentinhallintaosion avulla NX pystyy avaamaan myös joillakin muilla CAD-ohjelmilla tuotettuja JT-osia ja -kokoonpanoja, joita voidaan käyttää samoin kuin NX:llä suunniteltuja osia. Design Freedom -osiolla myös näiden kappaleiden geometriaa pystytään muokkaamaan; voidaan esimerkiksi muuttaa reiän kokoa tai paikkaa, tai osan pituutta.
Uusimmassa NX-versiossa on mukana myös Synchronous-teknologia, joka antaa mahdollisuuden yhdistää piirrepohjainen ja  "historiaton" mallinnustekniikka ensimmäistä kertaa maailmassa. Siemens julkisti sen huhtikuussa Hannoverin messuilla.
NX-järjestelmää käyttäviä yrityksiä

Autoteollisuus:
Adam Opel AG, Andretti Autosport, Autocar (LLC), B-A-R, Bimota, Bloodhound SSC, Carrillo, Chery Automobile, CP Pistons, Daimler AG, DENSO Thermal Systems, Ducati, Fiat Abarth, Getrag Ford, Hendrick Motorsports, Honda, Honda Racing F1 Team, Infiniti Red Bull Racing, Isuzu, JCB, Joe Gibbs Racing, Nissan, Nissan Rally Raid Team, Pankl Racing Systems AG, Pratt & Miller Engineering, Robert Bosch GmbH, Roush Fenway Racing, Swindon Racing Engines, Triumph Motorcycles, UAZ, Volkswagen Racing (WRC), Wayne Taylor Racing, Xtrac
Kuluttajatuotteet:
Alloy, Bosch und Siemens Hausgeräte (BSH), Canon, Dyson, LEGO, Rowenta, Samsonite, Samsung
Konepajateollisuus:
ABB, Alfa Laval, Demag Delaval Ind, Hyundai Heavy Industries, Konecranes, Metso Minerals, Otto Bihler Maschinenefabrik, Ruhrpumpen Gmbh, Sandvik, Terex Equipment, Wichita Co
Aiheesta muualla

Siemens PLM Software
Valmistajan tukemat alustat (Arkistoitu – Internet Archive)
Ideal Product Data Oy
Nexus 4

| Nexus 4 |
| --- | --- |


Valmistaja:  LG Electronics
Julkaistu:  marraskuu 2012
Tuoteperhe:  Google Nexus
Käyttöverkot:  GSM/EDGE/GPRS (850, 900, 1800, 1900 MHz) 3G UMTS/HSPA+/DC-HSPA+ (850, 900, 1700, 1900, 2100 MHz)
Mitat:  133,9 × 68,7 × 9,1 mm
Paino:  139 g
Näyttö:  4,7" True HD IPS, Corning Gorilla Class 2
Näytön kuvatarkkuus:  1 280 × 768 px (~318 ppi)
Värien lukumäärä:  16 miljoonaa
Suoritin:  1,5 GHz Qualcomm Snapdragon S4 Pro
Takakamera:  8 MPix (salamavalo, 1080p @ 30fps/ 720p @ 60fps videokuvaus)
Käyttöjärjestelmä:  Android 5.1.1 (Lollipop)
Infobox OKNimi-testi OK: 
Nexus 4 on Googlen neljäs Nexus-nimellä markkinoima älypuhelin. Puhelimen on valmistanut LG. Se tuli myyntiin 13. marraskuuta 2012.
Puhelimeen asennettu käyttöjärjestelmä on Android-käyttöjärjestelmä, 4.3 ”Jelly Bean”. Nexus-puhelimissa on puhdas Android-käyttöjärjestelmä, eikä valmistaja ole luonut siihen omia lisäyksiä tai muutoksia. Tämä takaa sen, että käyttäjä saa aina uusimman version käyttöjärjestelmästä heti kun se on saatavilla.
Puhelimen näyttö on kapasitiivinen True HD IPS Plus -kosketusnäyttö, jonka resoluutio on HD-tasoa eli 1 280 × 768 pikseliä, toistaen 16 miljoonaa eri väriä. Prosessori on Snapdragon S4 Pro neljällä 1,5 GHz:n Krait-ytimellä. Keskusmuistin määrä on 2 gigatavua. Kameran taustavalaistu kenno on kooltaan kahdeksan megapikseliä, ja sillä voi kuvata Full HD- eli 1080p-tasoista videokuvaa.
Puhelimesta julkistettiin 8 gigatavun ja 16 gigatavun muistilla varustetut versiot. Puhelimesta ei löydy MicroSD-korttipaikkaa, eikä se tue LTE-nopeuksia.
Aiheesta muualla

Nexus 4 - Ominaisuudet
Google Nexus
| --- | --- |
Älypuhelimet:   Nexus One  Nexus S  Galaxy Nexus  Nexus 4  Nexus 5  Nexus 6  Nexus 5X  Nexus 6P 
Taulutietokoneet:   Nexus 7  Nexus 10  Nexus 9 
Muut:   Nexus Q  Nexus Player
Myrkytystietokeskus

Myrkytystietokeskus on valtakunnallinen toimija, joka vuodesta 2015 lähtien on kuulunut hallinnollisesti HUS:n sisällä HYKS Akuuttiin. Myrkytystietokeskus sijaitsee Helsingissä Meilahden sairaala-alueen vieressä, Tukholmankadun varrella. Keskus palvelee koko maata puhelimitse. Neuvontaa annetaan yleisölle ja terveydenhuollon ammattihenkilöstölle. Lisäksi keskus toimii tarvittaessa tietolähteenä viranomaisille ja tiedotusvälineille. Myrkytystietokeskuksessa ei hoideta potilaita eikä tehdä myrkkymäärityksiä.
Numerot

Maksuton: 0800 147 111
Normaalihintainen: 09 471 977
Historia

Myrkytystietokeskuksen toiminta käynnistyi syksyllä 1961 Helsingin yliopistollisen keskussairaalan lastenklinikalla. Päärahoittajana toimi 1961–1974 Mannerheimin Lastensuojeluliitto. Myrkytystietokeskuksen rahoituksesta siirtyi vuoden 1970 alusta Helsingin yliopistolliselle keskussairaalalle (HYKS), joka sai valtiolta täyden korvauksen Myrkytystietokeskukseen perustetuista viroista. Valtio rahoitti Myrkytystietokeskusta vuoteen 1983, minkä jälkeen rahoitusvastuu siirrettiin HYKSin kunnille. Keskus toimi tällöin HYKSin kliinisen farmakologian osana sekä Laboratoriodiagnostiikan tulosyksikössä 1984–1992. Nykyisin rahoitusvastuu on jaettu maan kaikille sairaanhoitopiireille. Ne kattavat keskuksen käyttökustannukset alueeseensa kuuluvan väestön lukumäärän suhteessa.
Toiminta nykyään

Myrkytystietokeskus vastaa kaikkina viikonpäivinä, ympäri vuorokauden äkillisten myrkytysten ehkäisyyn ja hoitoon liittyviin kysymyksiin.
Puheluihin vastaa ensisijaisesti tehtävään erikoiskoulutettu farmaseutti, virka-aikaan tarvittaessa myös lääkäri. Työvuorossa on puhelinpalvelussa kaksi farmaseuttia, yö- ja viikonloppuvuoroissa yksi.
Myrkytystietokeskuksen tehtäviin kuuluu äkillisten myrkytysten hoidossa tarvittavan kliinisen toksikologian tiedon hankkiminen, käsittely ja välittäminen eteenpäin ovat Myrkytystietokeskuksen toiminnan perusta. Tärkeimmät tiedon lähteet ovat tietokannat, kirjat ja lehtisarjat, alan kansainväliset kokoukset ja omasta toiminnasta kertyvä tieto. Saatu tieto arvioidaan ja muokataan omiin tiedostoihin, jotka muodostavat puheluihin vastaamisen perustan. Keskuksen henkilökunta huolehtii puheluihin vastaamisen lisäksi sähköisen tietokannan (n. 1 300 hoitokorttia) ja varajärjestelmänä toimivan ja vanhojen aineiden tietoja sisältävän paperikorttitiedoston (sisältää n. 40 000 korttia) ylläpidosta ja täydentämisestä. Suomen Myrkytystietokeskus tekee yhteistyötä muiden Pohjoismaiden sekä Viron vastaavien laitosten kanssa.
Aiheesta muualla

Myrkytystietokeskus
Lot-et-Garonne

Lot-et-Garonne on departementti Lounais-Ranskassa Uuden-Akvitanian hallintoalueella. Se on saanut nimensä Garonne- ja Lotjokien mukaan. Departementti koostuu neljästä arrondissementista, 40 kantonista ja 319 kunnasta. Sen pinta-ala on 5 361 neliökilometriä ja siellä on 322 283 asukasta (vuonna 2006).
Lot-et-Garonne on yksi Ranskan 83:sta alkuperäisestä departementista, jotka perustettiin Ranskan vallankumouksen jälkeen vuonna 1790.
Naima Akef

Naima Akef
Naima Akef (arabiaksi نعيمة عاكف, muita kirjoitusasuja Naima Akif, Naïma Akef, 7. lokakuuta 1929 Tanta – 23. huhtikuuta 1966 Kairo) oli egyptiläinen vatsatanssija, joka esiintyi useissa Egyptin filmiteollisuuden kultaisen ajan elokuvissa.
Akef aloitti esiintymisen hyvin nuorena isoisänsä omistamassa Akefin sirkuksessa, jossa hänen vanhempansa esiintyivät akrobaatteina. Hän jätti sirkuksen 14-vuotiaana ja alkoi esiintyä kairolaisissa yökerhoissa. Elokuvaohjaaja Hussein Fawzy löysi Akefin ja heidän ensimmäinen yhteinen elokuvansa oli Al-Eïch wal malh ("Leipää ja suolaa", 1944). Akef myös avioitui Fawzyn kanssa. Naima Akefista tuli elokuvien myötä aikansa tunnetuin vatsatanssija-näyttelijä Egyptissä. Hän liittyi myös Leil Ya Ain Group -kansantanssiryhmään.
Akef jätti elokuvat vuonna 1964 hoitaakseen poikaansa toisesta avioliitostaan kirjanpitäjä Salah Abdel Aleemin kanssa. Hän kuoli vuonna 1966 syöpään.
Elokuvia

Amir el dahaa (1964)
Bayaat el jarayed (1964)
The World Dances (1958)
Tamr henna (1957)
Bahr el gharam (1956)
Aziza (1955)
Arbah banat wa zabit (1954)
Ya Halawaat al-Hubb (1952)
Fataat al sirk (1951)
Baba Areess (1950)
Furigat (1950)
Baladi wa khafa (1949)
Lahalibo (1949)
Aish wal malh (1944)
Lähde: IMDb.com
Aiheesta muualla

Naima Akef Internet Movie Databasessa. (englanniksi)
Lemponen

Lemponen on kylä Kangasalla, kuusi kilometriä kunnan keskustasta länteen.
Lemposen kylä sijaitsee Vatialan osa-alueella, Vatialan ja Lentolan kylien välissä, ja on osa Kangasalan nauhataajamaa, joka jatkuu saumattomasti Tampereen puolelle Vehmaisten ja Holvastin kaupunginosiin.
Ensimmäinen maininta Lemposen kylästä, nimellä Riunvaiva, on 1540-luvulta. Kylässä sijaitsi kolme taloa: Lemponen eli Hamppu, Skraatarla eli Raatala ja Välli.
Talot sijaitsivat yhtenä rykelmänä. Isojaon jälkeen Vällin talo muutti nykyiselle paikalleen kylän itälaidalle.
Vatialasta poiketen Lemposen kylällä on edelleen nähtävissä maatalouden synnyttämä peltomaisema.
Pellon keskellä moreenikumpareen päällä sijaitsee rapistunut ja asumaton Raatalan talon päärakennus, jonka vanhimmat osat ovat 1880–1890-luvuilta.
Sen itäpuolella sijaitsevat Hampun tilan rakennukset ovat 1900-luvun alkupuolelta.
Kylän itälaidalla sijaitsevan Vällin talon ympärille on 1970-luvulta lähtien rakentunut Vällin asuinalue.
Rakennushistoriallisesti edustavan Vällin pihapiirin rakennukset ovat 1920–1930-luvuilta.
Talojen pohjoispuolella sijaitseva matalakasvuinen Lemposen niitty on merkittävä elinympäristö monille hyönteisille. Niityllä kasvaa mm. alueellisesti uhanalaista musta-apilaa ja harvinaista pehmytmesiheinää. Aluetta pidetään luonnon monimuotoisuuden kannalta erityisen tärkeänä.
Lemposesta pääsee Tampereen seudun joukkoliikenteen linjalla 1 Tampereen keskustaan sekä Tampere-Pirkkalan lentoasemalle
ja linjalla 45 Kangasalan keskustaan. Molemmilla linjoilla pääsee lisäksi Lentolan liikekeskukseen.
Myllypuron terveysasema

| Myllypuron terveysasema |
| --- | --- |
 Myllypuron terveysasema valmistui vuonna 2012.
Osoite:  Jauhokuja 4, 00920 Helsinki
Sijainti:  Myllypuro, Helsinki
Koordinaatit:  60.2258°N, 25.0760°E
Valmistumisvuosi:  2012
Suunnittelija:  arkkitehti Kari Palaste (VPL Arkkitehdit)
Kerrosluku:  4 (maan päällä) +2 (maan alla, pysäköinti)
Bruttoala:  12 234 (terv.as. tiloja on 7 976 brm² ja pysäköintitilaa 4 258 brm²)
Myllypuron terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Myllypuron terveysasema on Helsingin Vartiokylän kaupunginosan Myllypuron osa-alueella, Myllypuron metroaseman vieressä sijaitseva kaupungin sosiaali-, terveys- ja pelastustoimialaan kuuluva terveysasema.
Vuosina 2009-2012 rakennetun ja heinäkuun lopussa 2012 avautuneen nelikerroksisen (+kaksi maanalaista kerrosta) terveysasemarakennuksen on suunnitellut arkkitehti Kari Palaste (VPL-Arkkitehdit, aiemmin nimellä Virta Palaste Leinonen Arkkitehdit Oy). Rakennus on suunniteltu joustavaksi ja antaa mahdollisuuden laajennukselle myöhemmin.
Terveysaseman toimintaa ollaan laajentamassa terveys- ja hyvinvointikeskukseksi. Muutoksen on esitetty olevan vuorossa kesällä 2018 toimintansa laajentuneena aloittaneen Vuosaaren terveys- ja hyvinvointikeskuksen jälkeen.
Aiheesta muualla

Helsingin terveysasemien yhteystiedot (hel.fi)
Myllypuron terveysasema: Hankesuunnitelma 7.3.2008 (hel.fi)
Lipopolysakkaridi

Lipopolysakkaridin rakenne. O-antigeeni on merkitty punaisella, molekyylin ydin keltaisella ja lipidi A vihreällä.
Lipopolysakkaridi on suurikokoinen molekyyli, joka koostuu lipidistä ja polysakkaridista. Molekyylin rakenteessa on kolme kovalenttisin sidoksin yhdistynyttä osaa: O-polysakkaridi eli O-antigeeni, ydinoligosakkaridi ja lipidi A. Lipopolysakkarideja esiintyy gramnegatiivisten bakteerien ulkokalvon pinnalla, jossa ne toimivat endotoksiineina ja aktivoivat elimistön immuunijärjestelmän.
Naima Wifstrand

| Naima Wifstrand |
| --- | --- |

Henkilötiedot
Muut nimet:  Siri Naima Matilda Wifstrand
Syntynyt: 4. syyskuuta 1890 Tukholma, Ruotsi
Kuollut: 23. lokakuuta 1968 (78 vuotta)
Ammatti:  näyttelijä, operettilaulaja
Puoliso:  Erling Nielsen (1921–1928)
Muut tiedot
Aktiivisena:  1905–1968
Tunnustukset:  Vasa-ritarikunta (1955)
Siri Naima Matilda Wifstrand (4. syyskuuta 1890 Tukholma – 23. lokakuuta 1968) oli ruotsalainen operettilaulaja ja näyttelijä. Hän aloitti uransa vuonna 1905 ja jatkoi kuolemaansa saakka 1968. Hän esiintyi muun muassa yli 60 elokuvassa, joista tunnetuimpiin lukeutuvat Ingmar Bergmanin ohjaamat Jano (1949), Kesäyön hymyilyä (1955), Kasvot (1958) ja Suden hetki (1968).
Wifstrand on haudattu Norra begravningsplatsen -hautausmaalle Tukholman pohjoispuolelle.
Wifstrand vuonna 1909.
Wifstrand Mustalaisruhtinatar-operetissa vuonna 1916.
Yksityiselämä

Wifstrand avioitui vuonna 1921 norjalaisen upseerin Erling Nielsenin kanssa. He erosivat 1928.
Aiheesta muualla

Kuvia tai muita tiedostoja aiheesta Naima Wifstrand Wikimedia Commonsissa
Internet Movie Database (englanniksi)
Lipolyysi

Lipolyysi on aineenvaihdunnan lipidien hajotusreaktio, jossa triglyseridit hydrolysoidaan glyseroliksi ja vapaiksi rasvahapoiksi. Glyseroli kulkeutuu verenkierron mukana etupäässä maksaan ja rasvahapot energialähteiksi luurankolihaksille, maksalle ja sydämelle. Lipolyysin merkitys on paaston aikana säästää glukoosia punasoluille ja hermosoluille, jotka eivät pysty käyttämään rasvahappoja energian tuotantoon. Lipolyysille vastakkainen reaktio on lipogeneesi, jonka avulla elimistö pystyy tuottamaan rasva-aineita hiilihydraateista.
Tapahtumaa ohjataan hormonaalisesti hormoniherkän lipaasin kautta. Rasvakudos on erityisen herkkä insuliinin säätelylle, jonka vapautuminen vereen estää lipolyysiä. Paaston aikana aktivoituvat lipolyyttiset hormonit, kuten glukagoni, kortikotropiini, adrenaliini ja noradrenaliini, jotka säätelevät hormoniherkkää lipaasia vaikuttamalla sen sijaintiin ja aktiivisuuteen. Aktivoituessaan lipaasi saa aikaan rasvahappojen vapautumisen vereen.
Soluihin veren mukana päätyneistä rasvahapoista muodostuu beetaoksidaatiossa energiaa ATP:n muotoon.
Myllypuron ostari

| Myllypuron ostari |
| --- | --- |
 Myllypuron ostari vuonna 2012.
Sijainti:  Myllypuro, Helsinki
Avattu:  2012
Omistaja:  Cerberus Capital Management
Vuosimyynti:  20 Milj. € (2020 ennuste)
Pysäköintipaikkoja:  120
Myllypuron ostari on Helsingin Myllypurossa sijaitseva ostoskeskus, joka rakennettiin vuosina 2009–2012. Myllypuron ostari on rakennettu aiemman, puretun ostoskeskuksen paikalle. Varsinaisten liiketilojen ohella aiemman ostoskeskuksen tontille rakennettiin myös yli 250 asuntoa.
Myllypuron ostarissa toimivat muun muassa K-Supermarket, S-market ja Myllypuron kirjasto sekä FilmTown, Hesburger, Myllypuron Apteekki, kuntosali  P&T Myllypuro (Puls & Träning), R-kioski ja Mikromarket. Alko avasi myymälän Myllypuron ostarille 19. elokuuta 2020.
Elokuussa 2017 Citycon myi Myllypuron ostarin yhdysvaltalaiselle sijoitusyhtiö Cerberus Capital Managementille ja Myllypuron ostari siirtyi Cerberukselle marraskuussa 2017.
Myllypuron entinen ostoskeskus vuonna 2005.
Aiheesta muualla

Ostoskeskuksen sivusto
Myllypuron mediakirjasto (Arkistoitu – Internet Archive) (helmet.fi)
Kaljabaarit katoavat Myllypurosta perheravintoloiden tieltä(6/2008) (metro.fi)
Myllypuroon uusi ostoskeskuksen ja asuntojen kortteli (9/2009)[vanhentunut linkki] (hel.fi)
NCC rakentaa Helsingin Myllypuron ostoskeskuksen (1/2010)[vanhentunut linkki] (tekniikkatalous.fi)
Ryyppyjengien ostari on nyt mennyttä Myllypuroa (1/2012)[vanhentunut linkki] (helsinginuutiset.fi)
Narvi-Pallo

Lapin Narvi-Pallo on raumalainen lentopalloseura. Se toimii vuonna 2009 Rauman kaupunkiin liitetyn Lapin kunnan alueella. Seura perustettiin vuonna 1993, jolloin paikalliset urheiluseurat Lapin Salama ja Lapin Tempo yhdistivät lentopallotoimintansa.
Narvi-Pallon edustusjoukkueet pelaavat kaudella 2024–2025 kolmanneksi korkeimmilla sarjatasoilla miesten ja naisten 2-sarjoissa. Seuran miehet ovat viimeksi esiintyneet 1-sarjassa kaudella 2006–2007.
Narvi-Pallo pelaa kotiottelunsa Lapin liikuntahallissa. Nimensä seura on saanut Lapissa sijaitsevasta Narvijärvestä.
Aiheesta muualla

Seuran verkkosivut
Murakumo (1928)

| Murakumo/叢雲 |
| --- | --- |
 Murakumo

Aluksen vaiheet
Rakentaja:  Fujiganata
Kölinlasku:  25. huhtikuuta 1927
Laskettu vesille:  27. syyskuuta 1928
Palveluskäyttöön:  10. toukokuuta 1929
Poistui palveluskäytöstä:  upotettu 12. lokakuuta 1942
Tekniset tiedot
Uppouma:  1 778 t
Pituus:  118,41 m (kokonaispituus) 115,3 m (vesiraja)
Leveys:  10,36 m
Syväys:  3,2 m
Koneteho:  50 000 shp
Nopeus:  35 solmua
Miehistöä:  197
Aseistus
Aseistus:  6 × 127 mm/50 type 3 -tykkiä kaksiputkisena Malli A -asennuksena 2 × 13 mm type 93 -ilmatorjuntakonekivääriä 9 × 61 cm torpedoputkea 18 × miinaa
Murakumo (jap. 叢雲) oli keisarillisen Japanin laivaston Fubuki-luokan hävittäjä toisessa maailmansodassa.
Valmistus

Alus tilattiin vuoden 1923 laivasto-ohjelmassa Fujinagatan telakalta, missä köli laskettiin 25. huhtikuuta 1927. Alus laskettiin vesille 27. syyskuuta 1928 ja otettiin palvelukseen 10. toukokuuta 1929.
Palvelus

Keisarillisen Japanin laivaston hyökätessä Pearl Harboriin alus oli sijoitettuna keisarillisen Japanin laivaston 1. laivaston 3. hävittäjälaivueen 12. hävittäjäviirikköön.
Alus upotettiin ilmahyökkäyksessä saamiensa vaurioiden vuoksi 12. lokakuuta 1942.
Myöhäistriaskausi

| Triaskauden jako> kausi | Triaskauden jako> epookki | Triaskauden jako> vaihe | Triaskauden jako> ikä (mvs) |  |
| --- | --- | --- | --- | --- |
| Jura | varhais | Hettange | nuorempi |  |
| Trias | myöhäis | Rhaetia | 201,3–208,5 |  |
| Trias | myöhäis | Noricum | 208,5–~227 |  |
| Trias | myöhäis | Carnia | ~227–~237 |  |
| Trias | keski | Ladini | ~237–~242 |  |
| Trias | keski | Anisus | ~242–247,2 |  |
| Trias | varhais | Olenjok | 247,2–251,2 |  |
| Trias | varhais | Indus | 251,2–252,17 |  |
| Permi | Loping | Changxing | vanhempi |  |
Triaskauden jako ICS:n mukaan tammikuussa 2013.
Herrerasaurus, eräs varhaisimmista dinosauruksista.
Myöhäistriaskausi on geologinen ajanjakso, joka on viimeinen triaskauden epookeista. Vuoden 2013 arvioiden mukaan ajanjakso oli noin 237–201 miljoonaa vuotta sitten.
Myöhäistriaskausi eli ylätriaskausi tunnetaan Euroopan kerrostumissa nimellä Keuper. Edellisellä kaudella, keskitriaskaudella, ilmestyneet dinosaurukset alkoivat kehittyä voimakkaasti tällä kaudella. Ilmestyi monia dinosauruslajeja, joista tunnetuimpia ovat kasvinsyöjä Plateosaurus, Coelophysis ja saalistaja Eoraptor. Keuperin kerrostumusta on löydetty sypressiä muistuttavien havupuiden Walchia, Voltzia fossiileja.
Kausi päättyi noin 201,3 miljoonaa vuotta sitten suureen trias-jurakauden lajien joukkotuhoon, josta dinosaurukset selvisivät hengissä.